**Աննա Ռենե Թոդդ** (անգլ.՝ Anna Renee Todd, մարտի 20, 1989(1989-03-20), Դեյթոն, Օհայո, ԱՄՆ), ամերիկացի կին գրող, «New York Times» թերթի բեսթսելլեր «Հետո» վեպի հեղինակ։ «Cosmopolitan» ամսագրի կողմից հռչակվել է որպես «իր սերնդի ամենամեծ գրական ֆենոմեն»։ Աննան իր գրական գործունեությունն սկսել է «Wattpad» հավելվածում։ 2013 թվականին հայտնվելով կայքում՝ «Հետո» վեպի էլեկտրոնային տարբերակը հավաքել է 1,5 միլիոնից ավելի ընթերցում։ Տպագիր տարբերակը լույս է տեսել 2014 թվականին «Gallery Books»-ի հրատարակչությունում՝ 15 միլիոն օրինակ տպաքանակով։ Գիրքը թարգմանվել է ավելի քան 30 լեզուներով և բեսթսելլեր է Իտալիայում, Գերմանիայում, Ֆրանսիայում և Իսպանիայում։ Ներկա պահին ավարտվել են «Հետո» ֆիլմի նկարահանումները։ Ֆիլմը Ռուսաստանում ցուցադրվել է 2019 թվականի ապրիլի 18-ին։

Գործունեություն
---------------

Ոգեշնչված «One Direction» խմբի երաժշտությամբ և ֆանդոմով՝ 2013 թվականին Աննան սկսել է իր հեռախոսով գրել պատմվածքներ և հրապարակել դրանք «Wattpad» հավելվածում։ Նա օրական գրել է մեկ գլուխ՝ մեկ տարվա ընթացքում։ Շուտով հոբբին վերածվեց գործունեության, քանի որ «Հետո»-ն դարձավ հավելվածի ամենաշատ ընթերցվող շարքը։

Թոդդը «Wattpad»-ում գրել է 3 գիրք, որոնցից յուրաքանչյուրը նկարագրել է քոլեջի ուսանողներ Թեսսա Յանգի և Հարի Սթայլզի (տպագիր տարբերակում՝ Հարդին Սքոթ) միջև բուռն հարաբերությունների զարգացումը։

2014 թվականից սկսած՝ Աննան և իր հրապարակումները «Wattpad» հավելվածում սկսել են գրավել ԶԼՄ-ների ուշադրությունը, մասնավորապես՝ «The New York Times»-ի, «The Washington Post»-ի, «Cosmopolitan»-ի, «New York Magazine»-ի, «Nylon»-ի և «Billboard»-ի։

2015 թվականին Աննա Թոդդն ազդարարել է, որ լույս կտեսնի «Հետո» վեպի նախաբան՝ «Մինչ այն, երբ» վեպը, որտեղ նկարագրվելու են «Հետո»-ի իրադարձոթյունները՝ Հարդին Սքոթի տեսակետից։

2016 թվականի աշնանն Աննան «New Romance Festival»-ից ստացել է մրցանակ «Վեպերի լավագույն հեղինակ» անվանակարգում։ Գրողի հաջորդ գիրքը՝ «Սփրինգ քույրեր»-ը, հրատարակվել է 2018 թվականի հունվարին։ Սա Լուիզա Մեյ Էլքոթի «Փոքրիկ տիկիններ» դասական վեպի վերաիմաստավորումն է։

2017 թվականին «Aviron Pictures»-ը ընկերությունը թույլտվություն է ստացել էկրանավորելու Աննա Թոդդի առաջին վեպ «Հետո»-ն։ Ֆիլմն ԱՄՆ-ում ցուցադրվել է 2019 թվականի ապրիլի 12-ին, իսկ Ռուսաստանում՝ ապրիլի 18-ին։ Կինոնկարի գլխավոր դերակատարներն են Ջոզեֆին Լենգֆորդը և Հիրո Ֆայնս Թիֆինը։

«Հետո» գիրքն արդեն լույս է տեսել Ռուսաստանում, բայց մոտ ապագայում այն ​նոր շապիկով և լրացուցիչ գլխով կտպագրի «ԷՔՍՄՈ» հրատարակչությունը, որն Աննա Թոդդը հատուկ գրել է ֆիլմի թողարկման համար։

Անձնական կյանք
--------------

Աննա Թոդդը մեծացել է Օհայո նահանգի Դեյթոն քաղաքում։ Նա ամուսնացել է ամերիկացի զինվորական Ջորդանի հետ, երբ 18 տարեկան էր։ Նրանք միասին տեղափոխվել են Տեխաս նահանգի Ֆորտ-Հուդ քաղաք, որտեղ Աննան զուգընթաց աշխատել է «Waffle House» ռեստորանում և «ULTA Beauty» գեղեցկության սրահում։ Աննան և Ջորդանն ունեն որդի՝ Աշեր անվամբ։

Հեղինակի ստեղծագործությունների ցանկ
-----------------------------------

* «Հետո» (2014, հոկտեմբեր)
* «Կռվից հետո» (2014, նոյեմբեր)
* «Կործանումից հետո» (2014, դեկտեմբեր)
* «Երկար և երջանիկից հետո» (2015, փետրվար)
* «Մինչ այն, երբ» (2015, դեկտեմբեր)
* «Ոչինչ ավելին» (2016, սեպտեմբեր)
* «Imagines» (*համահեղինակ*, 2016, ապրիլ)
* «Ոչ մի կերպ ոչ պակաս» (2016, դեկտեմբեր)
* «Սփրինգ քույրեր» (2018, հունվար)
* «Վառ աստղեր» (2018, սեպտեմբեր)

Ծանոթագրություններ
------------------

1. 1 2  Babelio (ֆր.) — 2007.
2. ↑
3. 1 2  This 25-Year-Old Turned Her One Direction Obsession Into a Six-Figure Paycheck
4. 1 2  После, 2019
5. ↑  Fantasizing on the Famous
6. ↑  From ‘Fifty Shades’ to ‘After’: Why publishers want fan fiction to go mainstream
7. ↑  It’s a Fanmade World: Your Guide to the Fanfiction Explosion
8. ↑  NYLON Explores The New Age Of Fandom
9. ↑  Steamy One Direction Fan Fiction Being Shopped to Hollywood
10. ↑  'After' author Anna Todd to release new book, 'Before'
11. ↑  Festival New Romance
12. ↑  The Spring Girls, A Modern-Day Retelling of Little Women
13. ↑  ‘After’ Movie: Paramount Acquires Rights To Wattpad Book By Anna Todd

Արտաքին հղումներ
----------------

* Պաշտոնական կայք

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| BIBSYS: 15007645 · BNE: XX5442937 · BNF: 16956208b · CONOR: 264476003 · GND: 108402490X · ISNI: 0000000436128698 · LCCN: n2014047759 · LNB: 000233878 · NDL: 001220720 · NKC: kv2015884065 · NSK: 000638499 · NTA: 391054929 · NUKAT: n2015180414 · PTBNP: 1620116 · SUDOC: 183583752 · VIAF: 309828820, 317128471 · WorldCat VIAF: 309828820, 317128471 |

 |

 |